Önnur dæmi í Ritmálsskránni benda til þess að skötuhjú hafi í fyrstu aðeins verið notað í neikvæðri merkingu . Skötuhjú komu saman til að spila og drekka , voru úrskurðuð sek af kviðdómi og í sögu eftir Ólaf Jóhann Sigurðsson rithöfund ( 1918 - 1988 ) má til dæmis finna þetta : " Þessi skötuhjú ! Þessi heimska kerlingarhlussa ! " Í dag hefur orðið skötuhjú ekki eins neikvæðan blæ . Að einhverju leyti stafar það af því að nú þykir ekki tiltökumál þótt karl og kona séu saman án þess að vera í hjúskap . Upprunalega var orðið skötuhjú yfirleitt haft um karl og konu sem voru ógift . Í dag getum við notað orðið skötuhjú um hvers kyns sambönd fólks . Í Ritmálsskránni er orðið til að mynda notað um samband tveggja leikara í bíómynd : " Danny DeVito leikstýrir skötuhjúunum Michael Douglas og Kathleen Turner " . Skatan er af undirflokki þvermunna . Hún heldur sig mjög við sjávarbotninn og er oft eins og hún liggi á honum . Nokkur önnur orð eru mynduð eftir fisktegundinni skötu : Skötufaldur er haft um ósaumaðan , trosnaðan eða skítugan fald , til dæmis á pilsi . Skötulöpp er notað um druslulega konu sem er í trosnuðum fötum , það er að segja með skötufald . Skötulíki er notað þegar slæmt ástand er á hlutunum og allt í ólestri . Þá er til dæmis sagt : " Allt er þetta í skötulíki . " Skatan kemur fyrir í nokkrum orðasamböndum . Þegar ' eitthvað skriplar á skötunni' þá mistekst það . ' Að vera eins og rifin og hundétin skata' er haft um þá sem eru rifnir og garmalegir og þegar menn ' liggja eins og skata' þá liggja þeir kylliflatir og letilega . Samkvæmt þriðju útgáfu Íslenskrar orðabókar er ein merking orðsins skata ' löt kona' . Ástæðan fyrir orðmyndun eftir fisktegundinni skötu ættu að vera nokkuð augljósar . Orðin fá merkingu sína eftir þeim eiginleikum sem við eignum skötunni . Okkur finnst skatan vera hægfara , letilegur botnfiskur og ekkert sérstaklega fríð , auk þess sem hún er erfið til matar . Það er því auðvelt að tengja orð sem lýsa leti , dugleysi og einhverju ljótu og ókræsilegu við skötuheitið . Soðin skata minnir suma væntanlega á trosnaðan pilsfald . En það er allt eins hægt að nota orðið skötuhjú á jákvæðan hátt og í hálfgerðu spaugi . Þegar við ávörpum par sem við þekkjum og segjum : " Jæja , höfðuð þið skötuhjúin það ekki notalegt um helgina ? " þá er merkingin tilkomin vegna þess að okkur finnst skatan hægfara og róleg . Hún kann að njóta lífsins . Mörg önnur orð sem flestir kannast við eru mynduð eftir dýrum og dýrategundum , eins og haukfránn , nautheimskur , bjarnargreiði , kattarþvotttur , hundslappadrífa , lúsiðinn og sauðmeinlaus , svo nokkur dæmi séu nefnd . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .